# Stigmatura

Stigmatura és un gènere d'ocells de la família dels tirànids (Tyrannidae). Agrupa tres espècies originàries d'Amèrica del Sud, on es distribueixen des de l'est de l'Equador fins al nord-est del Brasil, i fins al nord de la Patagònia argentina. Als seus membres se'ls coneix pel nom vulgar de tiranet.

## Característiques

Formen un grup ben distingit d'atractius i esvelts tirànids amb llargues cues graduades, mesurant entre 13,5 i 15 cm de longitud. Es distribueixen en matolls de diversos tipus.

## Etimologia

El nom genèric Stigmatura es compon de les paraules del grec antic «stigma, stigmatos» que significa “punt”, “taca”, i «oura» que significa “cua”.

## Taxonomia

Alguns autors, com Ridgely & Tudor (2009), consideren les subespècies S. napensis bahiae i S. budytoides gracilis que es distribueixen en les caatingues del nord-est brasiler, com a espècies separades, a causa de diferències morfològiques i de vocalització amb les respectives espècies nominals. Tanmateix, això no era seguit per la majoria de les classificacions, com el Comitè de Classificació de Sud-amèrica (SACC).
Més recentment el Manual del Ocells del Món (HBW) i Birdlife International (BLI) van considerar a Stigmatura bahiae com una espècie separada amb base en la gran distància geogràfica de la nominal, diferències de vocalització i diferències menors de plomatge; el que va ser seguit per les principals classificacions.
Els amplis estudis genètic-moleculars realitzats per Tello et al. (2009) van descobrir una quantitat de relacions noves dins de la família Tyrannidae que encara no estan reflectides en la majoria de les classificacions. Seguint aquests estudis, Ohlson et al. (2013) van proposar dividir Tyrannidae en cinc famílies. Segons l'ordenament proposat, Stigmatura roman en Tyrannidae, en una subfamília Elaeniinae (Cabanis & Heine, 1859-60), en una tribu Euscarthmini (Ihering, 1904), al costat de Zimmerius, Inezia, Euscarthmus, Ornithion, part de Phyllomyias, Camptostoma i Mecocerculus (excloent-hi Mecocerculus leucophrys).
Segons la Classificació del Congrés Ornitològic Internacional (versió 14.2, 2024) aquest gènere està format per tres espècies:
* Stigmatura napensis - tiranet cuallarg petit.
* Stigmatura budytoides - tiranet cuallarg gros.
* Stigmatura bahiae - tiranet cuallarg de Bahia.

## Referències

* 1 2 «2024 Citation & Downloadable Checklists». Clements Checklist. [Consulta: 31 desembre 2024].
* ↑ «Stigmatura». Cercaterm. TERMCAT, Centre de Terminologia. [Consulta: 24 desembre 2024].(català)
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : [Philadelphia] : [Washington, DC]: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 407-408, p.609, làmina 42(1-2). ISBN 978-0-292-71748-0.
* ↑ Jobling, James A. The Helm Dictionary of Scientific Bird Names: From Aalge to Zusii (en anglès). London: Christopher Helm, 2010, p. 366. ISBN 978-1-4081-2501-4.
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 407-408, p.609, làmina 42(1-2). ISBN 978-0-292-71748-0.
* ↑ Fitzpatrick, John W.; Boesman, Peter F. D.; Greeney, Harold F. «Bahia Wagtail-Tyrant (Stigmatura bahiae), version 1.0» (en anglès). Birds of the World, 2022. DOI: 10.2173/bow.leswat2.01species_shared.bow.project_name. ISSN: 2771-3105.
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 31 desembre 2024].
* ↑ Tello, Jose G.; Moyle, Robert G.; Marchese, Daniel J.; Cracraft, Joel «Phylogeny and phylogenetic classification of the tyrant flycatchers, cotingas, manakins, and their allies (Aves: Tyrannides)» (en anglès). Cladistics, 25, 5, 10-2009, pàg. 429–467. DOI: 10.1111/j.1096-0031.2009.00254.x. ISSN: 0748-3007.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Gill, Frank; Donsker, David. «Storks, frigatebirds, boobies, darters, cormorants – IOC World Bird List» (en anglès). IOC World Bird List v14.2, 17-08-2024. [Consulta: 20 desembre 2024].